S-795/2012

Mál þetta, sem dómtekið var í dag, er höfðað með tveimur ákærum, útgefnum af lögreglustjóranum á höfuðborgarsvæðinu 16. október og 27. nóvember sl., á hendur A-kk-þgf M-kk-þgf G-kk-þgf, kt. 000000-0000, Klausturstíg 3, Reykjavík, fyrir brot gegn umferðarlögum og lögum um ávana- og fíkniefni, sem hér greinir:

Ákæra útgefin 16. október 2012

Fyrir eftirtalin brot framin í Reykjavík:

1. Umferðarlagabrot með því að hafa miðvikudaginn 9. nóvember 2011 ekið bifreiðinni ZV-208 óhæfur um að stjórna henni örugglega vegna áhrifa ávana- og fíkniefna (amfetamín í blóði mældist 80 ng/ml, kókaín í blóði mældist 30 ng/ml og tetrahýdrókannabínól í blóði mældist 0,8 ng/ml) vestur Sæbraut í Reykjavík, uns lögregla stöðvaði aksturinn skömmu síðar.

Brot þetta telst varða við 1. og 2. mgr. 45. gr. a., sbr. 1. mgr. 100. gr., umferðarlaga nr. 50/1987, sbr. 5. gr. laga nr. 66/2006.

2. Fíkniefnalagabrot, með því að hafa laugardaginn 19. maí 2012, við skemmtistaðinn Búddha við Smiðjustíg, haft í vörslum sínum 0,68 g af kókaíni, sem lögreglumenn fundu við leit á ákærða.

Brot þetta telst varða við 2. gr., sbr. 5. og 6. gr. laga um ávana- og fíkniefni

nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

3. Fíkniefnalagabrot með því að hafa þriðjudaginn 22. maí, að Klausturstíg 3, haft í vörslum sínum, 2,74 g af amfetamíni, sem lögreglumenn fundu við leit á heimili ákærða.

Brot þetta telst varða við 2. gr., sbr. 5. og 6. gr. laga um ávana- og fíkniefni

nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

4. Fíkniefnalagabrot, með því að hafa aðfararnótt sunnudagsins 10. júní, á skemmtistaðnum Esjan að Austurstræti 16, haft í vörslum sínum 1,56 g af amfetamíni, 0,11 g af kókaíni og 0,50 g af maríjúana, sem ákærði kastaði frá sér við afskipti lögreglu og lögreglumenn fundu við leit á ákærða.

Brot þetta telst varða við 2. gr., sbr. 5. og 6. gr. laga um ávana- og fíkniefni

nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Jafnframt er þess krafist að gerð verði upptæk 0,79 g af kókaíni, 4,3 g af amfetamíni og 0,50 g af maríjúana, sem hald var lagt á í ofangreindum málum, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Þá er krafist að ákærði verði sviptur ökurétti skv. 101. og 102. gr. umferðarlaga nr. 50/1987, sbr. 25. og 26. gr. laga nr. 44/1993 og 18. gr. laga nr. 66/2006.

Ákæra útgefin 27. nóvember 2012

Fyrir fíkniefnalagabrot, með því að hafa laugardaginn 13. október 2012, í bifreiðinni TM-500, á bifreiðastæði við Jafnasel í Reykjavík, haft í vörslum sínum 4,34 g af kókaíni, sem ákærði lagði frá sér í bifreiðinni við afskipti lögreglu.

Telst brot þetta varða við 2. gr., sbr. 5. og 6. gr. laga um ávana- og fíkniefni

nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002 og auglýsingu nr. 232/2001.

Þess er krafist að ákærði verði dæmdur til refsingar og til greiðslu alls sakarkostnaðar. Krafist er upptöku á 4,34 g af kókaíni, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur í ágúst 1991. Samkvæmt sakavottorði var hann dæmdur 21. mars 2011 til greiðslu sektar vegna brots gegn 1. mgr. 37. gr., 1. mgr., sbr. 2. mgr. 45. gr. a og 48. gr. umferðarlaga. Með dómi Héraðsdóms Reykjavíkur uppkveðnum 2. nóvember 2011 var ákærði dæmdur til 60 daga fangelsisrefsingar, skilorðsbundið í tvö ár, fyrir brot gegn 244. gr. og 233. gr. almennra hegningarlaga, 1. mgr., sbr. 2. mgr. 45. gr. a umferðarlaga og 2. gr., sbr. 5. og 6. gr. laga um ávana- og fíkniefni. Var ákærði jafnframt sviptur ökurétti í tvö ár. Var dómurinn staðfestur með dómi Hæstaréttar Íslands uppkveðnum 4. október 2012. Ákærði hefur rofið skilorð refsidómsins. Ber að dæma þann dóm upp og gera ákærðu refsingu í einu lagi, sbr. 60. gr. og 77. gr. almennra hegningarlaga. Þykir refsing ákærða hæfilega ákveðin fangelsi í 3 mánuði.

Ákærði er sviptur ökurétti ævilangt frá uppkvaðningu dómsins að telja.

Upptæk eru dæmd upptæk 5,13 g af kókaíni, 4,3 g af amfetamíni og 0,50 g af maríjúana, samkvæmt lagaákvæðum sem í ákærum greinir.

Ákærði greiði málsvarnarþóknun skipaðs verjanda síns, V-kk-ef H. V-kk-ef hrl., 62.750 krónur að meðtöldum virðisaukaskatti. Ákærði greiði 169.923 krónur í annan sakarkostnað.

Af hálfu ákæruvaldsins flutti málið A-kvk-nf B-kvk-nf A-kvk-nf aðstoðarsaksóknari.

R-kvk-nf H-kvk-nf héraðsdómari kveður upp dóminn.

D ó m s o r ð :

Ákærði, A-kk-nf M-kk-nf G-kk-nf, sæti fangelsi í 3 mánuði.

Ákærði er sviptur ökurétti ævilangt frá uppkvaðningu dómsins að telja.

Upptæk eru dæmd 5,13 g af kókaíni, 4,3 g af amfetamíni og 0,50 g af maríjúana.

Ákærði greiði málsvarnarþóknun skipaðs verjanda síns, V-kk-ef H. V-kk-ef hrl., 62.750 krónur og 169.923 krónur í annan sakarkostnað.

R-kvk-nf H-kvk-nf